Gymnognathini

**Gymnognathini** er en gruppe av biller som lever av sopp som vokser på død ved. 

## Utseende
Stort sett små biller, kroppsformen vanligvis forholdsvis kort og bred. Det er ofte stor forskjell på kjønnene (kjønnsdimorfisme), hannene er slankere enn hunnene med lengre bein og antenner. Kroppen er gjerne brunlig, spraglete i mørke og lyse nyanser, noe som gir god kamuflasje. **Hodet** er som oftest trukket ut til en snute, som vanligvis er kort og bred (rektangulær sett ovenfra) men kan være så lang som resten av hodet og brystskjoldet til sammen. Hos noen arter mangler den forlengede snuten helt. Fasettøynene er små til middelsstore, ovale, utstående eller flate. Antennene er 9-11- leddete, ofte ganske lange, ikke knebøyde. De ytterste 2-3 leddene danner ofte en løs klubbe. Tinningene (hodet bak fasettøynene) er ganske lange og parallellsidige. **Brystskjoldet** (pronotum) er bredere enn langt, vanligvis bredest ved roten der det gjerne er så bredt som dekkvingene. Oversiden er matt og det finnes ofte knøler. Noen arter har en kraftig pigg på pronotums sidekant, eller fremskutte fremhjørner. **Dekkvingene** er brede, ofte med korte hår, parallellsidige eller ovale. Spissen er ofte lysfarget. **Beina** er middels lange til lange, særlig hannenes frambein er ofte forlenget. Føttene er fem-leddete, men det fjerde leddet er svært lite og knapt synlig (pseudotetramere føtter). Det tredje leddet er tolappet. **Larvene** er lyse, tykke og krumme, hodekapselen og beina er sterkt redusert.

## Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø. 

## Utbredelse
Gruppen er utbredt i Oseania (Australia, New Zealand, Ny-Caledonia).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[soppsnutebiller]], [[Anthribidae]]** Billberg, 1820
****** Underfamilien soppsnutebiller, Anthribinae Billberg, 1820 – ca. 2650 arter
******* Stammen **Gymnognathini** Valentine, 1960
******** Slekten *[[Androporus]]* Holloway, 1982 - 4 arter
******** Slekten *[[Anthribidus]]* Fåhraeus, 1871 - 6 arter
******** Slekten *[[Anthrimecus]]* Motschulsky, 1875 - én art
******** Slekten *[[Aranthribus]]* Kuschel, 1998 - én art
******** Slekten *[[Atropideres]]* Zimmerman, 1994 - én art
******** Slekten *[[Caliobius]]* Holloway, 1982 - én art
******** Slekten *[[Cerius]]* Holloway, 1982 - 2 arter
******** Slekten *[[Dasyanthribus]]* Holloway, 1982 - én art
******** Slekten *[[Domoptolis]]* Jordan, 1904 - 2 arter
******** Slekten *[[Entromus]]* Blackburn, 1900  - én art
******** Slekten *[[Etnalidius]]* Kuschel, 1998 - én art
******** Slekten *[[Eugonissus]]* Broun, 1893 - 4 arter
******** Slekten *[[Garyus]]* Holloway, 1982 - 6 arter
******** Slekten *[[Gymnognathus]]* Schönherr, 1826 - 100 arter
******** Slekten *[[Gynarchaeus]]* Holloway, 1982 - én art
******** Slekten *[[Hoherius]]* Holloway, 1982 - én art
******** Slekten *[[Homalorhamphus]]* Heado Rossi & Vienna, 1957 - én art
******** Slekten *[[Hoplorhaphus]]* Holloway, 1982 - én art
******** Slekten *[[Howeanthribus]]* Zimmerman, 1994 - én art
******** Slekten *[[Isanthribus]]* Holloway, 1982 - 2 arter
******** Slekten *[[Leaoanthribus]]* Zimmerman, 1994 - én art
******** Slekten *[[Lichenobius]]* Holloway, 1970 - 3 arter
******** Slekten *[[Lophus]]* Holloway, 1982 - 3 arter
******** Slekten *[[Mesocranius]]* Kuschel, 1998 - én art
******** Slekten *[[Orthotropis]]* Jordan, 1904 - én art
******** Slekten *[[Phymatus]]* Holloway, 1982 - 3 arter
******** Slekten *[[Pleosporius]]* Holloway, 1982 - én art
******** Slekten *[[Sharpius]]* Holloway, 1982 - én art
******** Slekten *[[Solox]]* Kuschel, 1998 - én art
******** Slekten *[[Strabopsis]]* Jordan, 1953 - én art
******** Slekten *[[Systaltocerus]]* Labram & Imhoff, 1840 - én art
******** Slekten *[[Taburnus]]* Zimmerman, 1994 - 4 arter
******** Slekten *[[Teratanthribus]]* Zimmerman, 1994 - én art
******** Slekten *[[Tribasileus]]* Holloway, 1982 - én art
******** Slekten *[[Xenanthribus]]* Broun, 1893 - én art
******** Slekten *[[Xylanthribus]]* Kuschel, 1998 - én art

## Referanser




## Eksterne lenker

*